CELEX: 62015CN0085
Language: hr
Date: 2015-02-19 00:00:00
Title: Predmet C-85/15 P: Žalba koju je 19. veljače 2015. podnio Feralpi Holding SpA protiv presude Općeg suda (drugo vijeće) od 9. prosinca 2014. u predmetu T-70/10, Feralpi protiv Komisije

4.5.2015   
            
            
               HR
            
            
               Službeni list Europske unije
            
            
               C 146/18
            
         Žalba koju je 19. veljače 2015. podnio Feralpi Holding SpA protiv presude Općeg suda (drugo vijeće) od 9. prosinca 2014. u predmetu T-70/10, Feralpi protiv Komisije
   (Predmet C-85/15 P)
   (2015/C 146/27)
   Jezik postupka: talijanski
   
      Stranke
   
   
      Žalitelj: Feralpi Holding SpA (zastupnici: G.M. Roberti i I. Perego, odvjetnici)
   
      Druga stranka u postupku: Europska komisija
   
      Žalbeni zahtjev
   
   Feralpi od Suda zahtijeva da:
   
               —
            
            
               ukine, u cijelosti ili djelomično, presudu od 9. prosinca 2014. u dijelu u kojem se njome odbija žalba društva Feralpi u predmetu T-70/10 i posljedično:
               
                           (i)
                        
                        
                           u cijelosti ili djelomično poništi Odluku;
                        
                     
                           (ii)
                        
                        
                           i/ili ukine ili barem smanji novčanu kaznu koja je u Odluci izrečena društvu Feralpi;
                        
                     
         
               —
            
            
               podredno, u cijelosti ili djelomično ukine presudu od 9. prosinca 2014. u dijelu u kojem se njome odbija žalba društva Feralpi u predmetu T-70/10 i vrati predmet Općem sudu kako bi presudio o meritumu u svjetlu onoga što će mu reći Sud;
            
         
               —
            
            
               u svakom slučaju, smanji novčanu kaznu koja je društvu Feralpi izrečena u Odluci, zbog toga što je Općem sudu trebalo predugo da odluči u predmetu T-70/10;
            
         
               —
            
            
               naloži Komisiji snošenje troškova ovog postupka kao i troškova postupka u predmetu T-70/10.
            
         
      Žalbeni razlozi i glavni argumenti
   
   Feralpi ističe šest žalbenih razloga s ciljem dokazivanja da:
   
               —
            
            
               je Opći sud počinio pogrešku koja se tiče prava zaključivši da nije dokazana nikakva povreda načela kolegijalnosti prilikom donošenja Odluke;
            
         
               —
            
            
               je Opći sud povrijedio čl. 10. Uredbe br. 773/2004 (1) i čl. 6. Europske konvencije za zaštitu ljudskih prava i temeljnih sloboda (EKLJP), time što je zaključio da se Odluku moglo donijeti, a da se žalitelju nije poslala obavijest o utvrđenim činjenicama i da mu se nije osiguralo korištenje pravâ na obranu;
            
         
               —
            
            
               je Opći sud povrijedio čl. 6. EKLJP-a i čl. 41. Povelje Europske unije o temeljnim pravima, time što je zaključio da razdoblje koje je prošlo između objave presude u predmetu T-77/03 25. listopada 2007. i donošenja Odluke nije bilo predugo;
            
         
               —
            
            
               je Opći sud pogrešno primijenio čl. 65. UEZUČ-a i, u ovom slučaju, pojmove sporazum i usklađeno djelovanje, u smislu koji im pripisuje prethodno spomenuta odredba, kao i relevantna načela u području tereta dokazivanja, zbog toga što je zaključio da je dokazano postojanje jedinstvenog i kontinuiranog zabranjenog sporazuma na talijanskom tržištu armiranog betona u razdoblju 1989.-1992. i 1993.-1995. te sudjelovanje društva Feralpi u takvom zabranjenom sporazumu. U takvim okolnostima Opći sud nije vodio računa o posebnosti pravnog okvira UEZUČ-a primjenjivog na sektor armiranog betona. Opći sud je osim toga očito iskrivio smisao i doseg iznesenih ključnih dokaza. U tom pogledu je obrazloženje manjkavo i nelogično;
            
         
               —
            
            
               je Opći sud povrijedio načela jednakog postupanja i proporcionalnosti kada je utvrdio da nije izvršavao svoju neograničenu nadležnost kako bi ispravio Komisijinu grešku u ocjeni posebnog tereta društva Feralpi i drugih poduzetnika koji su sudjelovali u zabranjenom sporazumu radi određivanja osnovnog iznosa novčane kazne;
            
         
               —
            
            
               je Opći sud povrijedio odredbe čl. 47. Povelje jer o njegovom predmetu nije odlučeno u razumnom roku.
            
         
      (1)  Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o EZ-u (SL L 123, str. 18.) (SL, posebno izdanje na hrvatskom jeziku, poglavlje 8., svezak 1., str. 298.).